stanford-oval/wikipedia huggingface dataset:
אלסיו טקינארדי

אלסיו טקינארדי (באיטלקית: Alessio Tacchinardi; נולד ב-23 ביולי 1975 בקרמה) הוא כדורגלן עבר איטלקי ששיחק בעמדת הקשר האחורי, וכיום מאמן קבוצת לקו מהליגה הרביעית באיטליה.
טקינארדי החל את הקריירה באטאלנטה, אך שיחק לאורך רוב הקריירה בקבוצת יובנטוס. במדי יובנטוס זכה טקינארדי בתארים רבים, בהם ליגת האלופות, גביע אופ"א ושש אליפויות איטליה. בנוסף, שיחק במשך שתי עונות בליגה הספרדית במדי ויאריאל, ולזכותו 13 הופעות במדי נבחרת איטליה.
קריירת משחק > נבחרת איטליה

טקינארדי החל את דרכו הבינלאומית כבר בגילאים הצעירים. הוא רשם את הופעת הבכורה שלו במדי נבחרת איטליה תחת המאמן אריגו סאקי ב-6 בספטמבר 1995, בניצחון הביתי 1-0 על סלובניה במסגרת מוקדמות יורו 1996. הוא היה שותף לזכייתה של נבחרת איטליה הצעירה באליפות אירופה עד גיל 21 - 1996, תחת המאמן צ'זרה מלדיני. טקינארדי עלה כמחליף במשחק הגמר מול ספרד, שהסתיים בניצחונה של איטליה בדו-קרב בעיטות עונשין.
טקינארדי נאלץ להמתין כארבע וחצי שנים עד להופעתו השנייה בנבחרת הבוגרת בשנת 2000. עם זאת, הוא לא זומן על ידי דינו זוף לסגל איטליה ליורו 2000. לאחר הטורניר הוחלף זוף בג'ובאני טרפטוני, שהעניק לטקינארדי מספר הזדמנויות במדי איטליה, בהן ארבע הופעות במוקדמות מונדיאל 2002. עם זאת, הוא לא זומן לסגל גם לקראת טורניר מונדיאל 2002 עצמו.
על אף שהיה שחקן משמעותי ביובנטוס המפוארת של תקופתו, טקינארדי לא הצליח להפוך לשחקן משמעותי בנבחרת, בין היתר עקב פציעות חוזרות ונשנות ועקב ריבוי הקשרים האיטלקים הבינלאומיים בתקופתו. הופעתו האחרונה במדי איטליה התקיימה ב-10 בספטמבר 2003, במשחק חוץ מול סרביה ומונטנגרו במסגרת מוקדמות יורו 2004. הוא סיים את דרכו הבינלאומית עם 13 הופעות בלבד, וללא שער.
קריירת אימון

בשנת 2009, זמן קצר לאחר פרישתו, החל טקינארדי לאמן את קבוצת הנוער של פרגולטסה מעיר הולדתו קרמה, קבוצה בה שיחק בעצמו בגילאים צעירים. הוא נותר בתפקידו עד ה-29 ביוני 2012, אז עבר לאמן נוער במועדון האחרון בקריירת המשחק שלו, ברשה.
ב-30 במאי 2013 התמנה לתפקיד מאמן הקבוצה הבוגרת של פרגולטסה, מהליגה האיטלקית הרביעית. כעבור ארבעה חודשים בלבד, ב-25 בספטמבר, התפטר מתפקידו עקב סיבות אישיות.
ב-4 ביולי 2015 חזר לקדנציה שנייה כמאמן פרגולטסה.
תארים

אליפות אירופה: 1995/1996
אליפות איטליה (6): 1995/1995, 1996/1997, 1997/1998, 2001/2002, 2002/2003, 2004/2005 (נשללה)
הגביע האיטלקי: 1994/1995
הגביע הביניבשתי: 1996
הסופר קאפ האירופי: 1996
הסופר קאפ האיטלקי (4): 1995, 1997, 2002, 2003
גביע האינטרטוטו: 1999
סטטיסטיקות > מועדונים

| עונה | קבוצה | ליגה | בליגה> הופעות | בליגה> שערים |
| --- | --- | --- | --- | --- |
| 1992/1993 | אטאלנטה | איטליהסרייה א' | 1 | 0 |
| 1993/1994 | אטאלנטה | איטליהסרייה א' | 8 | 0 |
| 1994/1995 | יובנטוס | איטליהסרייה א' | 24 | 0 |
| 1995/1996 | יובנטוס | איטליהסרייה א' | 16 | 0 |
| 1996/1997 | יובנטוס | איטליהסרייה א' | 19 | 1 |
| 1997/1998 | יובנטוס | איטליהסרייה א' | 23 | 1 |
| 1998/1999 | יובנטוס | איטליהסרייה א' | 23 | 1 |
| 1999/2000 | יובנטוס | איטליהסרייה א' | 30 | 0 |
| 2000/2001 | יובנטוס | איטליהסרייה א' | 31 | 2 |
| 2001/2002 | יובנטוס | איטליהסרייה א' | 28 | 2 |
| 2002/2003 | יובנטוס | איטליהסרייה א' | 27 | 2 |
| 2003/2004 | יובנטוס | איטליהסרייה א' | 24 | 0 |
| 2004/2005 | יובנטוס | איטליהסרייה א' | 16 | 0 |
| 2005/2006 | ויאריאל | ספרדלה  ליגה | 23 | 2 |
| 2006/2007 | ויאריאל | ספרדלה  ליגה | 22 | 1 |
| 2007/2008 | ברשה | איטליהסרייה ב' | 34 | 9 |
| סך הכול בקריירה | סך הכול בקריירה | סך הכול בקריירה | 349 | 21 |
סטטיסטיקות > נבחרת לאומית

| נבחרת איטליה> שנה | נבחרת איטליה> הופעות | נבחרת איטליה> שערים |
| --- | --- | --- |
| 1995 | 1 | 0 |
1996: 0
1997: 0
1998: 0
1999: 0
| 2000 | 2 | 0 |
| 2001 | 7 | 0 |
| 2002 | 1 | 0 |
| 2003 | 2 | 0 |
| סה"כ | 13 | 0 |
הערות שוליים

↑  גיא צדיק, טקינארדי עובר לויאריאל, עוד פיצוץ בין רומא וקסאנו, באתר nrg‏, 28 ביולי 2005
בדרך שלך

בדרך שלך הוא האלבום התשיעי של להקת אתניX שיצא לאור בשנת 2001.
האלבום

האלבום, ששיריו מאופיינים בסגנון של רוק כבד ואלקטרוניקה, הוא למעשה "תמצית" ו"מסלול" חייו של הישראלי הממוצע: לידה, ילדות, נערות, גיוס לצבא והשירות הצבאי, טיול שאחרי צבא, חתונה, עבודה, מילואים וזקנה. מאלבום זה יצאו הסינגלים "תראה עולם" ו"נשרפת מבפנים" (סיגריה ומבט).
רשימת השירים באלבום

היא אמרה (מילים: זאב נחמה/לחן: זאב נחמה ותמיר קליסקי) (4:55)
תראה עולם (מילים: זאב נחמה/לחן: זאב נחמה ותמיר קליסקי) (4:34)
מולדת קטנה (מילים: זאב נחמה/לחן: זאב נחמה ותמיר קליסקי) (3:46)
רציתי (מילים: זאב נחמה/לחן: זאב נחמה ותמיר קליסקי) (3:33)
לא עוד! (מילים: זאב נחמה/לחן: זאב נחמה ותמיר קליסקי) (4:38)
נשרפת מבפנים (סיגריה ומבט) (מילים: זאב נחמה/לחן: זאב נחמה ותמיר קליסקי) (3:41)
געגועים (מילים: זאב נחמה/לחן: זאב נחמה ותמיר קליסקי) (5:41)
אל תבכי ילדה (מילים: זאב נחמה/לחן: זאב נחמה ותמיר קליסקי) (3:50)
שיר האמיצים (מילים: זאב נחמה/לחן: זאב נחמה ותמיר קליסקי) (4:37)
שיש (מילים: זאב נחמה/לחן: זאב נחמה ותמיר קליסקי) (4:03)
ניצחת בקרב (מילים: זאב נחמה/לחן: זאב נחמה ותמיר קליסקי) (4:02)
בלון כתום (מילים: זאב נחמה/לחן: זאב נחמה ותמיר קליסקי) (4:58)
משתתפים באלבום

זאב נחמה - שירה.
תמיר קליסקי - קלידים.
גיל אלון, חיים רומנו, גדי בן אלישע, יורם פויזנר וזאב נחמה - גיטרות.
גל הדני - תופים.
יבגני שפובלוב - קולות בסוף "היא אמרה".
מפיק - אודי דגן.
| אתניX |
| --- | --- | --- |
זאב נחמה • תמיר קליסקי • גל הדני • יורם פויזנר • גלעד פסטרנק
יועד נבו • גיל אלון • נדב וולפסון
| אלבומי אולפן | אתניקס (1990) • מסאלה (1991) • יללת תן (1992) • אדם ונחש (1993) • אתה (1994) • האוסף של אתניקס (1995) • פופ (1996) • ברוכים הבאים לישראל (1998) • מוריס (1999) • המופע המשותף (2000) • מקסימום אתניקס (2000) • בדרך שלך (2001) • 13 (2002) • אמריקה (2005) • טוטובל - חינם באינטרנט (2008) • געגועים (2011) • אהבת חינם (2012) • הטוב קורה (2015) • בטוח (2017) |  |
ארגוניט

| --- | --- |

 תכונות המינרל
 הרכב כימי:  CaCO3
 מערך קריסטלוגרפי:  אורתורומבי
 צורת הגביש:  מופיע במגוון רב של צורות: מנסרות משושה, מסיבי, סיבי, דמוי עץ ועוד.
 צבע:  חסר צבע עד לבן. לעיתים, בשל זיהומים הוא מופיע עם גוונים קלים של צהוב, כתום, אדום, חום, ירוק, ואפילו כחול.
 ברק:  זגוגי עד אדמתי.
 שקיפות:  שקוף עד שקוף למחצה.
 פצילות:  מושלמת בכיוון אחד.
 שבירה:  דמוית קונכייה.
 קשיות:  4-3.5 בסולם מוס
 משקל סגולי:  2.9
 שרטוט:  לבן
 מינרלים נלווים:  קוורץ, בריט, גופרית, סלסטיט, גבס ומינרלים קרבונטיים אחרים.
ארגוניט
ארגוניט (נקרא על שם המקום בו זוהה לראשונה, אראגון בספרד) הוא מינרל קרבונטי הבנוי מסידן פחמתי (CaCO3), והוא פולימורף של קלציט. לשניהם מבנה כימי זהה אך מבנה גבישי שונה. הארגוניט הוא צורה בלתי יציבה של סידן פחמתי, והוא מותמר לקלציט בטמפרטורה של 470°C. אפילו בטמפרטורה רגילה ובלחץ סטנדרטי הופך הארגוניט תוך 107 עד 108 שנים לקלציט. משום כך ניתן לעיתים למצוא קלציט שהוא פסאודומורף (המתחפש לצורה של מישהו אחר) של ארגוניט שבתהליך ההתמרה קיבל את צורת הגביש שהחליף. במגע עם חומצת מלח דלילה מגיב הארגוניט בתסיסה ובפליטת גז פחמן דו-חמצני.
המינרל יכול להופיע בצורת עמודים או סיבים ולעיתים הארגוניט מתפצל ויוצר ענפים דמויי זקיפים המכונים "flos-ferri" (פרחי ברזל), כינוי שניתן לתצורה בשל העובדה שנתגלתה בסמוך למכרות ברזל בקרינתיה. בסלובקיה מצויה מערה טבעית (Ochtinská aragonitová jaskyňa) שנוצרה בתוך ארגוניט. בארצות הברית מוצאים את התצורה הזקיפית של ארגוניט במערת קרלסבד.
ארגוניט נוצר באופן טבעי כמעט בכל הקונכיות של רכיכות ימיות, כמו גם בימים ובמערות  כמשקע אנאורגני. השכבה המבריקה שיש לצדפות של המאובנים הקרויים אמוניטים עשויה ארגוניט, והיא המקור לחומר הססגוני הקרוי אמוליט. אמוליט הוא בעיקר ארגוניט בתוספת מעט זיהומים ההופכים אותו לססגוני ויקר ערך כאבן חן. "שוהם מקסיקני" הוא כינוי לתצורת משקע של ארגוניט שהיא דמוית שיש והמשמשת לגילוף ולמטרות קישוט.
ראו גם

חלוץ המחקר בתחום הביומינרליזציה היינץ אדולף לוונשטאם
ארגונים ודמוקרטיה

ארגונים, בבסיסם, מהווים בעייתיות בכל הנוגע להתייחסות לדמוקרטיה, הן בהתייחסות אליהם כאל חברה העומדת בזכות עצמה, הן בהתייחסות אליהם בתת-חברה של חברה גדולה מהם, והן כגורם המחנך את הפרטים בו ומשפיע על צורת חשיבתם. לבעייתיות זו כמה סיבות עיקריות:
ארגונים מקבעים בחוק ובנורמה אי-שוויון בין בעלי תפקידים שונים, בזכות ההבנייה הגבוהה בהם וחלוקת העבודה והאחריות. אי-שוויון זה בעייתי במיוחד כאשר מדובר ביחסי הציות של המנהל והכפוף לו.
ארגונים מדגישים את הצורה של הקיום האנושי במקום את המהות הערכית שבו, בשל השימוש בפורמליזציה.
ארגונים נוטים להעמיד את ערכי המקצועיות והיעילות במעמד גבוה, דבר המונע פלורליזם והתבססות ערכים אנושיים בארגון.
ארגונים מצמצמים את זווית ההשקפה של האדם על העולם האנושי לגבולות הנגזרים מתפקידו המסוים, בשל תהליך ההתמקצעות.
ארגונים מדגישים את האינטרס (כלכלי או אחר) של הפרט כקובע את יחסיו החברתיים, ומצמצם את היווצרותה והשפעתה של השקפת עולם חברתית-שיתופית בחייו.
בשל הממדים הלא דמוקרטיים בתוכם, מטמיעים הארגונים מידה מסוימת של חשיבה לא-דמוקרטית בחבריהם, גם מחוץ לפעילותם בארגון.
ארגונים מפתחים אינטרסים כלפי סביבתם (בעיקר הגברת ההכנסות וצמצום ההוצאות) הנובעים מהצורך לפעול ביעילות. אינטרסים אלו פוגעים ביכולת החברה לקיים דפוסי פעולה שיתופיים, שאינם מבוססים על אינטרס צר.
למרות נטיות אלו, קיימים לעיתים בארגונים שונים תהליכים דמוקרטיים מסוימים, שמשמעותם הענקת שליטה מסוימת לחברי הארגון על הארגון עצמו, באופן החורג מההירארכיה הארגונית (לדוגמה: הכרה בסמכויותיו של נציג עובדים שאינו מטעם ההנהלה, קיום בחירות וכו'). כנגד נטיות אלו קיימות נטיות להתנהלות אוטוריטרית, כלומר - עיצוב החיים על ידי ההירארכיה הארגונית. גם בארגונים בהם מידה גבוהה של דמוקרטיה, עדיין קיימים ממדים אוטוריטאריים ניכרים (לעיתים קיימים תהליכים שעוקפים את הדמוקרטיה, כגון צירוף חברי הנהלה שלא דרך בחירות אלא על ידי מינוי ישיר ויצירת משרות חדשות).
תהליכי צמצום הדמוקרטיה בארגונים תוארו על ידי חוקרים שונים, שהידוע שבהם הוא כלל הברזל של האוליגרכיה, שנוסח על ידי רוברט מיכלס.
חוקרים נוספים היו ברל ומינס שחקרו ב-1933 תאגידי ענק בהם מפוצלת הבעלות בין בעלי מניות רבים, לכל אחד חלק קטן ביותר מסך המניות (לפי חקירתם, בשנת 1929 לא היה בעל יותר מאחוז ממניות חברות ענק כגון 'מסילת הברזל של פנסילבניה' ו'אמריקן טלפון אנד טלגרף'). חוקרים אלו מצאו כי הנהלת חברות אלו הפכה להנהלה ריכוזית, המקבעת ומשמרת את עצמה.
ראו גם

מונחים במבנה ארגוני
אסלאם בתימן

האסלאם נכנס לראשונה לתימן, בערך בשנת 630, כאשר נביא המוסלמים, מוחמד, כבש את תימן. למעשה, מלבד מיעוט של עדות אחרות (מיעוט של יהודים, נוצרים והינדים), העם התימני הוא מוסלמי, או משושלת ה"זיידי" (שהם שיעים, והם 35% בקירוב מהאוכלוסייה התימנית), או משושלת ה"שאפעי" (שהם סונים, והם 65% בקירוב מהאוכלוסייה התימנית).
העיר העתיקה בעדן
הזיידים הנמצאים באזור ההררי שבצפון תימן, חולשים ושולטים על הפוליטיקה ועל התרבות של האזור ההוא במאות האחרונות.
ראו גם

תימן
יהדות תימן
אנבאר

| --- | --- |
 מדינה:  עיראק עיראק
 שמות קודמים:  פירוז שאפור, פרוז שבור
 קואורדינטות:  33°22′30″N 43°43′00″E﻿ / ﻿33.375°N 43.716666666667°E﻿ / 33.375; 43.716666666667 
 אזור זמן:  UTC+3
  מפת מיקום  מפה מפורטת   (למפת עיראק מוגדלת) בגדאד מוסול בצרה ארביל כירכוכ פלוג'ה סולימאניה כרבלא נג'ף רמאדי טורקיה סוריה יר. ערב הסעודית כווית איראן המ. הפ. אנבאר(למפת עיראק רגילה) בגדאד מוסול בצרה ארביל כירכוכ פלוג'ה סולימאניה כרבלא נג'ף רמאדי טורקיה סוריה יר. ערב הסעודית כווית איראן המ. הפ. אנבאר  he tabBackground:;tabBorder:#aaa;defaultTab:0;
 
אנבאר (בפרסית: انبار) הייתה עיר קדומה וימי-ביניימית במרכז עיראק. היא נודעה גם בשם “פירוז שאפור” (או “פירוז שבור”) (בבל). העיר שכנה על גדות נהר הפרת, בסמיכות לעיר נהרדעא (אפשרות אחרת היא שאלו היו שתי שמות לאותה העיר). כיום, הריסותיה נמצאות ליד פלוג'ה (השוכנת באתרה של פומבדיתא). מחוז אל-אנבאר בעיראק קרוי על שמה.
אנבאר שיחקה תפקיד משמעותי במלחמות הרומיות-ססאניות במאות ה-3 וה-4 לספירה. במאה ה-8, שימשה העיר בירת הח'ליפות העבאסית לזמן קצר, עד ייסוד בגדאד בשנת 762. העיר המשיכה לשגשג באופן יחסי עד המאה ה-10, אך לאחר מכן הלכה ודעכה בקצב מהיר, עד נטישתה הסופית במאה ה-14.
היסטוריה

היישוב במקום היה קיים עוד לפני התקופה הסאסאנית, אך העיר הגיעה לגדולתה רק במאה ה-3 לספירה, אז שופצה וחוזקה על ידי מלך האימפריה הסאסאנית, שאפור הראשון, בסביבות שנת 230. שאפור הראשון היה זה שהעניק לעיר את כינויה "פירוז שאפור" (שאפור המנצח), כדי להנציח את ניצחונו על גוריאן הרביעי בשנת 243.
אנבאר הייתה עיר גדולה ומשגשגת מבחינה כלכלית, ושימשה גם מקום מושבם של מרכזיים דתיים כמו ישיבת פומבדיתא וכס הבישופות הנסטוריאנית. תושבי העיר היו ברובם ערבים אך חיל המצב ששהה שם כלל ברובו פרסים.
בשנת 363 נפלה העיר בידי הקיסר הרומאי יוליאנוס, לאחר שהאחרון ניצח את שאפור השני, מלך פרס, בקרב קטסיפון, וחלקים ממנה נשרפו באש. לאחר נסיגת הצבא הרומי שוקמה העיר, ומאז נודעה בשמה הנוכחי "אנבאר" (אמבר, מחסן תבואה).
בשנת 634 נפלה העיר בידי חילות המוסלמים, וחיל המצב הפרסי גורש. סעד בן אבי ווקאס, אחד מחברי הנביא מוחמד וממפקדי הצבא המוסלמי, הקים שם את המסגד השלישי בגודלו בעיראק (באותה תקופה).
אנבאר שימשה כמקום מושבו של הח'ליף אל-מנסור עד שהקים את בירתו החדשה בגדאד בשנת 762. גם לאחר מכן שימשה אנבאר כמקום מושב לשליטים העבאסיים. עם היחלשות האימפריה העבאסית, איבדה אנבאר ממעמדה והייתה נתונה למתקפות מצד גורמים שונים, בעיקר בדואים תושבי האזור. בשנת 927 היא נפלה בידי הקרמטים בהנהגת אבו טאהר, דבר שהוביל להרס רב בעיר.
במאה ה-13 הותקפה העיר על ידי המונגולים, תושביה נהרגו ורכושם נבזז. למרות זאת היא שימשה גם בידי המונגולים כמרכז מנהלי חשוב.
ישיבת פומבדיתא

בתקופתו של רב רבאי מרוב, ראש ישיבת פומבדיתא (אחרי ד'ש' - 540), רבו הרדיפות כנגד היהודים בבבל, רדיפות אשר התחילו כמה עשרות שנים קודם לכן. הייתה זו תקופה של חוסר יציבות - כנופיות שונות, שפעלו בעיקר ממניעים אידאולוגיים, ערכו מעת לעת פרעות ביהודים, לעיתים בתמיכת ראשי השלטון הססנידי. העיר פומבדיתא, שבה היה הריכוז הגדול של יהודים בבבל, הצליחה עד כה לעמוד בפני הרדיפות, והן לא הצליחו לערער את אורח החיים של הקהילה היהודית, בניגוד לערים אחרות. אולם עם התגברות הרדיפות והתפשטותן נמנע המשך הלימוד גם בישיבת פומבדיתא, וראש הישיבה לא יכול היה להעביר שיעורים בפני תלמידיו.
חכמי העיר עקרו משם עם הישיבה והעבירו אותה לעיר פירוז שבור. לאחר מספר שנים חלה הקלה במצבם של יהודי בבל. הישיבה בפירוז שבור הייתה לישיבה המרכזית בבבל במשך כחמישים שנה, עד חזרתו של רב חנן מאישקייא לישיבת פומבדיתא בשנת ד'שמ"ט (589), פעולה שיש שרואים בה את סופה של תקופת הסבוראים ותחילת תקופת הגאונים. הישיבה המשיכה להתקיים מספר דורות, ורב שרירא גאון מעיד באיגרתו על בית מדרשו של רב מרי בר רב דימי סורגו שהתקיים בפירוז שבור.
רב שרירא גאון כתב באיגרתו לחכמי קהילת קירואן, אשר שאלוהו, בין היתר, על סדר ראשי הישיבות בתקופת התלמוד ולאחריה:
בשנת ד'תט"ז (656) לערך נכבשה פירוז שבור על ידי צבא מוסלמי בפיקוד החליף עלי בן אבי טאלב. במקורות יהודיים מסופר על קבלת פנים חגיגית שערך הרב יצחק גאון, ראש הישיבה בפירוז שבור, לצבא המוסלמי. לפי אותו מקור, באותה תקופה כללה הקהילה היהודית בעיר כ-90 אלף איש.
רב שרירא גאון הזכיר מאורע זה באיגרתו:
הערות שוליים

↑  M. Morony, “ANBĀR,” Encyclopædia Iranica, II/1, p. 5
↑  E. Gibbon, The History of the Decline and Fall of the Roman Empire, Cosimo, 2008, volume 2, pp. 497-498.
↑  M. Streck and A.A. Duri, “al-Anbār”, in Encyclopaedia of Islam, Second Edition, s.v
↑  האמגושים - כוהני הדת הפרסית; וכן אנשי כת המזדקים, שזכתה לתמיכת המלך קבאד הראשון, והמשיכו לפעול גם בשנות שלטונו של כוואסרו הראשון, שלא היה מתומכיהם. פעולותיהם החלישו את מעמד השלטון הסאסאני.
↑  אגרת רב שרירא גאון.
↑  בתרגום לעברית.
אסלאם בנפאל

מסגד בקטמנדו
הקהילה האסלאמית בנפאל היא מזערית, ועל פי מפקד אוכלוסין שנערך ב-2011, עולה כי 4.4% מתושבי נפאל מגדירים את עצמם מוסלמים.
דת האסלאם הוצגה לראשונה בנפאל ככל הנראה על ידי מתיישבים מוסלמים הודים ומוסלמים פקיסטנים. מספר המוסלמים מהפלג האחמדי מונה קהילה קטנה עוד יותר.
הערות שוליים

↑  כתבה על הקהילה האסלאמית בנפאל (באנגלית)
ערך זה הוא קצרמרבנושא אסלאם ובנושא נפאל. אתם מוזמנים לתרום לוויקיפדיה ו.
אנקונדה בוליביאנית

| אנקונדה בוליביאנית |
| --- | --- |

מצב שימור
 conservation status: least concern ללא חשש (LC)‏
מיון מדעי
ממלכה:: בעלי חיים
מערכה:: מיתרניים
על־מחלקה:: בעלי ארבע רגליים
מחלקה:: זוחלים
סדרה:: קשקשאים
תת־סדרה:: נחשים
משפחה:: חנקיים
סוג:: אנקונדה
מין:: אנקונדה בוליביאנית
שם מדעי
 Eunectes beniensis

אנקונדה בוליביאנית (שם מדעי: Eunectes beniensis) הוא מין של נחש מהסוג אנקונדה שבמשפחת החנקיים הנפוץ במדינת בוליביה שבדרום אמריקה. היא מצויה במימי ביצות ונהרות רדודים טרופיים.
מאפיינים

אנקונדה זו יכולה להגיע לאורך 4 מטר. בתחילה פרטים שלה נחשבו לסוג של אנקונדה כהה אך בהירה יותר ממנה וכהה יותר מאנקונדה צהובה. היא נחשבה מין כלאיים שלהם אך לבסוף סווגה למין עצמאי אנדמי לבוליביה.
כמו שאר האנקונדות היא נפוצה רוב זמנה במים שם היא משריצה ולדות חיים. האנקונדה יכולה לטרוף בעלי חיים קטנים ובינוניים ואפילו טורפים אחרים כמו קיימנים או יגוארים.
הערות שוליים

↑  אנקונדה בוליביאנית באתר הרשימה האדומה של IUCN
אנקומפגרה (נהר)

| --- | --- |

סכר ומאגר רידג'וויי על נהר האנקומפגרה
 מידע כללי
 אורך:  121 ק"מ
 ספיקה ממוצעת:  9 מ"ק לשנייה
 אגן ניקוז:  2,885 קמ"ר
 מוצא:  אגם קומו בסמוך ליוראי בהרי הרוקי בקולורדו
 גובה מוצא הנהר:  3,723 מטרים
 שפך:  גניסון בסמוך לדלתה בקולורדו
 מדינות באגן הניקוז:  קולורדו
נהר אנקומפגרה (באנגלית: Uncompahgre River) הוא יובל של נהר גניסון בדרום-מערב מדינת קולורדו שבארצות הברית.
גאוגרפיה

אורכו 121 ק"מ, ושטח אגן הניקוז שלו 2,885 קמ"ר, וספיקתו הממוצעת 9 מ"ק לשנייה. מקורותיו של הנהר באגם קומו (Lake Como‏, 37°55′09″N 107°37′11″W﻿ / ﻿37.919167°N 107.619722°W﻿ / 37.919167; -107.619722), אגם קטן השוכן בגובה 3,723 מטרים בצפון מחוז סן חואן ביער הלאומי אנקומפגרה בצפון-מערב הרי סן חואן. הנהר זורם לצפון-מערב דרך היישובים יוראי, רידג'ווי (Ridgway), מונטרוז (Montrose) ואולאת (Olathe) ונשפך לגניסון בפארק מפגש הנהרות (Confluence Park) בעיירה דלתה (Delta‏, 38°45′24″N 108°05′25″W﻿ / ﻿38.756667°N 108.090278°W﻿ / 38.756667; -108.090278).
הנהר יוצר את נקיק פוקיפסי (Poughkeepsie Gulch) ואת קניון אנקומפגרה (Uncompahgre Gorge). היובלים הראשיים של הנהר הם כולם פלגים המנקזים את צפון-מערב הרי סן חואן.
יש שני סכרים על נהר האנקומפגרה, סכר הטיה קטן בקניון אנקומפגרה, וסכר רידג'ווי (Ridgway Dam) מתחת לעיירה רידג'ווי היוצר את מאגר רידג'ווי (Ridgway Reservoir).
הנהר משמש להשקיה בעמק אנקומפגרה. בנוסף, מים מהגניסון מוסטים לעמק דרך מנהרת גניסון. לא ניתן לשוט באנקומפגרה למעט בתקופות של משקעים רבים.
מקור השם "אנקומפגרה" (IPA: ʌnkʌm'pɑːgreɪ) במילה משפת שבט היוט Uncompaghre המתורגמת באופן רופף ל"מים מלוכלכים", "אגם אדום", או "מעיין מים אדומים" וקרוב לוודאי מתייחס למעיינות החמים המרובים בקרבת יוראי.
הערות שוליים

↑  William Bright, Colorado Place Names
| --- | --- |
בקרת זהויות :  NLI: 987007566038105171  LCCN: sh94001851  VIAF: 315527837   WorldCat (עם VIAF): 315527837
אפרת רוטשטיין

אפרת רוטשטיין, לאחר זכייתה במשחה ל-200 מטר חופשי באליפות ישראל יולי 2010
אפרת רוטשטיין (נולדה ב-16 ביוני 1992), היא אלופת ישראל בשחייה, בעלת 5 מדליות מהמכביה השמונה-עשרה (2009).
ביוגרפיה

רוטשטיין בת קיבוץ ניר יצחק. היא התאמנה בקבוצת השחייה הפועל שחייני הנגב תחת הדרכתו של אמיר כהן "פיש". בגיל 15 תקפה אותה מחלה שבה היא סבלה משינויים בלחץ הדם, אי יכולת ללכת שהוביל לשימוש בכיסא גלגלים וירידה גדולה במשקל גופה, לרופאים לא הייתה תשובה ברורה לגבי מחלתה. באופן מפתיע בעזרת מנוחה, תזונה ותרופה לאיזון לחץ הדם היא התגברה על המחלה.  כיום היא שייכת לקבוצת השחייה של ירושלים רבתי.
ביוגרפיה > 2008

באליפות ישראל בשחייה (בריכת 25 מטר) שנערכה באשדות יעקב בפברואר 2008 סיימה רוטשטיין במקום שמיני במשחה ל-200 מטר חזה בתוצאה של 2:45.83 דקות ובמקום עשירי במשחה ל-400 מטר חופשי בתוצאה של 4:36.01 דקות.
באליפות ישראל בשחייה שנערכה בווינגייט ביולי אותה שנה סיימה רוטשטיין במקום רביעי במשחה ל-400 מטר מעורב אישי בתוצאה של 5:13.08 דקות, במקום שישי במשחה ל-200 מטר מעורב אישי בתוצאה של 2:30.43 דקות, במקום שישי במשחה ל-100 מטר חזה בתוצאה של 1:17.40 דקות ובמקום שישי במשחה ל-200 מטר חזה בתוצאה של 2:48.48 דקות.
ביוגרפיה > 2009

באליפות ישראל בשחייה (בריכת 25 מטר) שנערכה באשדות יעקב בפברואר 2009 זכתה רוטשטיין במדליית זהב במשחה ל-400 מטר חופשי בתוצאה של 4:21.11 דקות, לפני מרטינה מרקס מהפועל גבעתיים (4:23.17 דקות) ולי כהן מהפועל ירושלים ( 4:23.35 דקות) בנוסף, היא סיימה במקום רביעי במשחה ל-200 מטר חופשי בתוצאה של 2:05.64 דקות ובמקום שישי במשחה ל-100 מטר חופשי בתוצאה של 58.65 שניות.
בתחרויות השחייה של המכביה ה-18 שנערכו בווינגייט ביולי אותה שנה זכתה רוטשטיין ב-4 מדליות אישיות, 3 כסף, 1 ארד. מדליות כסף במשחה ל-200 מטר חופשי בתוצאה של 2:05.78 דקות, אחרי אנדראה מורז מארצות הברית שקבעה שיא מכביה חדש של 2:03.45 דקות ולפני דניאל ארד מארצות הברית (2:09.88 דקות), במשחה ל-400 מטר חופשי בתוצאה של 4:25.76 דקות, אחרי היילי מיטצ'ל מארצות הברית (4:23.22 דקות) ולפני רייצ'ל קסלר מארצות הברית (2:29.93 דקות) ובמשחה ל-200 מטר מעורב אישי בתוצאה של 2:23.05 דקות, אחרי מורז שקבעה שיא מכביה חדש נוסף של 2:20.74 דקות ולפני דקל שחף מישראל (2:23.12 דקות). מדליית ארד משחה ל-100 מטר חופשי בתוצאה של 58.38 שניות, אחרי מורז שקבעה שיא מכביה חדש של 56.44 שניות ונעמי ג'ווניפרד אף היא מארצות הברית (58.23 שניות).
שבוע לאחר מכן, באליפות ישראל בשחייה שנערכה בווינגייט זכתה רוטשטיין בשתי מדליות זהב, במשחה ל-400 מטר חופשי בתוצאה של 4:24.67 דקות, לפני מרקס (4:26.72 דקות) וספיר עצמון מבני הרצליה (4:27.82 דקות), ובמשחה ל-1500 מטר חופשי בתוצאה של 18:09.95 דקות, לפני שחר סילברמן ממכבי קריית אונו (18:10.43 דקות) ודקל יוסיפוביץ מהפועל נצרת עילית (18:34.08 דקות). מדליית כסף במשחה ל-200 מטר חופשי בתוצאה של 2:04.59 דקות, אחרי מרווה חרפק מהפועל כוכבי הצפון טבעון/ישי (2:03.21 דקות) ולפני קרן זיבנר מבני הרצליה (2:05.55 דקות). בנוסף, היא סיימה במקום רביעי במשחה ל-200 מטר מעורב אישי בתוצאה של 2:22.66 דקות
ביוגרפיה > 2010

באליפות ישראל בשחייה שנערכה בווינגייט ביולי 2010 זכתה רוטשטיין ב-4 מדליות זהב וזכתה בתואר השחיינית המצטיינת של האליפות. היא ניצחה במשחה ל-200 מטר חופשי בתוצאה של 2:05.60 דקות, לפני מרקס (2:05.78 דקות) וחרפק (2:06.24 דקות), במשחה ל-400 מטר חופשי בתוצאה של 4:23.59 דקות, לפני עמית בכר (4:25.29 דקות) ומרקס (4:31.92 דקות), במשחה ל-800 מטר חופשי בתוצאה של 9:24.40 דקות, לפני שיר וסרמן ממכבי קריית-אונו (9:32.41 דקות) ועמית רותם ממכבי ראשון לציון (9:34.89 דקות) ובמשחה ל-1500 מטר חופשי בתוצאה של 18:02.98 דקות, לפני רותם (18:17.79 דקות) וחן פינסלי מהפועל עמק-חפר (18:19.25 דקות).
אסלאם יאשוייב

אסלאם יאשוייב (ברוסית: Исла́м Яшу́ев; נולד ב-23 בינואר 1993) הוא ג'ודוקא רוסי המתחרה בקטגוריית המשקל עד 60 ק"ג, אלוף אירופה (2018).
בנובמבר 2016 יאשוייב זכה במדליה הראשונה שלו בתחרות מהסבב העולמי כאשר זכה במדליית כסף בגראנד פרי צ'ינגדאו. במרץ 2017 הוא זכה במדליית ארד בגראנד פרי טביליסי לאחר שניצח את בן-ארצו אלברט אוגוזוב הרוסי בקרב על המדליה. ב-6 באוקטובר הוא זכה במדליית כסף בגראנד פרי טשקנט. במרץ 2018 זכה לראשונה במדליה בתחרות מסוג גראנד סלאם, כשזכה בכסף בגראנד סלאם יקטרינבורג.
באליפות אירופה 2018 שנערכה בתל אביב, זכה יאשוייב במדליית הזהב. הוא התחיל את התחרות בשלב שמינית הגמר וניצח בווזארי את פאבל פטריקוב הצ'כי, ברבע הגמר הוא ניצח בעונשים את אשלי מקנזי הבריטי ובחצי הגמר גבר בווזארי על אמירן פאפינשווילי הגיאורגי. בגמר יאשוייב ניצח באיפון את יאניסלב גרצ'ב הבולגרי לאחר שהקרב נכנס לניקוד זהב.
הערות שוליים

↑  מידע על הג'ודוקא באתר JudoInside.
אנשאן (סין)

ערך זה עוסק בעיר בסין. אם התכוונתם לעיר עתיקה בפרס, ראו .
| --- | --- |
קו הרקיע של העיר
קו הרקיע של העיר
 מדינה:  הרפובליקה העממית של סין הרפובליקה העממית של סין
 מחוז:  ליאונינג
 ראש העיר:  גו צ'ונלי
 תאריך ייסוד:  25 ביולי 1536
 שטח:  9,270 קמ"ר
 גובה:  40 מטרים
  ‑ הנקודה הגבוהה:  1,141 מטרים
  ‑ הנקודה הנמוכה:  2 מטרים
 אוכלוסייה:  ‏
  ‑ בנציבות העירונית:  3,325,372 (2020)
  ‑ במטרופולין:  1,543,696 (2020)
  ‑ צפיפות:  358.7 נפש לקמ"ר (2020)
 קואורדינטות:  41°06′30″N 122°59′00″E﻿ / ﻿41.108333°N 122.983333°E﻿ / 41.108333; 122.983333
 אזור זמן:  UTC +8
 http://www.anshan.gov.cn
  מפת מיקום  מפה מפורטת   (למפת הרפובליקה העממית של סין מוגדלת) בייג'ינג שאנגחאי צ'ונגצ'ינג שנג'ן הונג קונג צ'נגדו שניאנג שיאן חרבין אורומצ'י שינינג רוסיה מונגוליה קזחסטן קיר. ט. פק. הודו נפאל ב. בנ. מיאנמר תאי. לא. וי. הפ. ד.ק צ.ק יפןאנשאן(למפת הרפובליקה העממית של סין רגילה) בייג'ינג שאנגחאי צ'ונגצ'ינג שנג'ן הונג קונג צ'נגדו שניאנג שיאן חרבין אורומצ'י שינינג רוסיה מונגוליה קזחסטן קיר. ט. פק. הודו נפאל ב. בנ. מיאנמר תאי. לא. וי. הפ. ד.ק צ.ק יפןאנשאן(למפת ליאונינג רגילה) שניאנג דאליין ג'ינג'ואו צ'אויאנג טיילינג חולודאו יינגקואו דאנדונג פושון קוריאה הצפונית  ג'ילין מונגוליה הפנימית חביי מפרץ קוריאה  ים בוהאי אנשאן(למפת ליאונינג מוגדלת) שניאנג דאליין ג'ינג'ואו צ'אויאנג טיילינג חולודאו יינגקואו דאנדונג פושון קוריאה הצפונית  ג'ילין מונגוליה הפנימית חביי מפרץ קוריאה  ים בוהאי אנשאן    מיקומה של אנשאן במחוז ליאונינג tabBackground:;tabBorder:#aaa;defaultTab:0;
אַנְשָׁאן (בסינית: 鞍山; בפין-יין: Ānshān; מילולית: "הר אוכף") היא נציבות עירונית במרכז מחוז ליאונינג שבצפון-מזרח הרפובליקה העממית של סין. ע"פ מפקד האוכלוסין משנת 2020 אוכלוסיית הנציבות העירונית מנתה 3,325,372 תושבים בשטח כולל של 9,270 קילומטרים רבועים, מתוכם 1,543,696 בשטח האורבני והיא העיר השלישית בגודלה במחוז (אחרי שניאנג ודאליין).
אנשאן ממוקמת בדיוק על הגבול בין ההרים הגבוהים של מזרח ליאונינג לבין המישורים המערביים שבמחוז וגובהה נע בין 2 ל-1,141 מטרים מעל פני הים. שם העיר בא ממיקומה של העיר הנמצאת בין שני הרים, כמו אוכף סוס.
תצלום לווין של אנשאן
בתחומי העיר נמצא הפארק הלאומי הידוע "צ'יינשאן" (Qiānshān). בעיר שוכנת החברה "אנגאנג חברה ליצור ברזל ופלדה", שהיא אחת מיצרניות הפלדה הגדולות במדינה. בתחומי העיר מייצרים שליש מאספקת הטלק בעולם, רבע מאספקת המגנזיט בעולם ובעבר יצרו את אבן הירקן הגדולה ביותר בעולם, דבר שהפך אותה למקור תיירותי. בעיר שתי אוניברסיטאות גדולות - האוניברסיטה למדעים ולטכנולוגיה של ליאונינג והאוניברסיטה הרגילה של אנשאן.